જોકે બીજા અને ત્રીજા ક્વાર્ટરમાં કંપનીઓના નફાનું ભાવિ ઉજ્જ્વળ નથી, કારણ કે લો બેઝ ઇફેક્ટ દૂર થશે. આ ઉપરાંત બજારની સ્થિતિમાં ફેરફારથી કંપનીઓ માટે બિઝનેસ વધુ મુશ્કેલ બન્યો છે. વોરા જણાવે છે કે, “ક્રૂડ ઓઇલના ભાવમાં અણધાર્યો વધારો, રૂપી ડોલર રેટ્સમાં ફેરફાર, વ્યાજદરમાં વધારો અને ડેટ માર્કેટ્સની કટોકટી વગેરે જેવાં પરિબળોને કારણે મોટા ભાગની કંપનીઓ માટે ચાલુ નાણાકીય વર્ષના બીજા છ મહિના મુશ્કેલ રહેશે.